ΑΠΌΦΑΣΗ ΤΟΥ ΣΥΜΒΟΥΛΊΟΥ της 10ης Ιουλίου 2012 σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του παραρτήματος XIII (Μεταφορές) της συμφωνίας για τον ΕΟΧ (2012/399/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 παράγραφος 1 σε συνδυασμό με το άρθρο 218 παράγραφος 9, Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το παράρτημα XIII της συμφωνίας για τον Ευρωπαϊκό Οικονομικό Χώρο (2) («η συμφωνία για τον ΕΟΧ») περιλαμβάνει ειδικές διατάξεις και ρυθμίσεις σχετικά με τις μεταφορές. (2) Η οδηγία 2006/38/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, για την τροποποίηση της οδηγίας 1999/62/ΕΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (3), θα πρέπει να ενσωματωθεί στη συμφωνία για τον ΕΟΧ. (3) Είναι σκόπιμο να περιληφθεί στη συμφωνία για τον ΕΟΧ διάταξη που θα επιτρέπει τροποποιήσεις σχετικά με τις ρυθμίσεις διοδίων στο διευρωπαϊκό οδικό δίκτυο στη Νορβηγία. (4) Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως. (5) Η θέση της Ένωσης στη Μεικτή Επιτροπή του ΕΟΧ θα πρέπει να βασίζεται στο επισυναπτόμενο σχέδιο απόφασης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θέση που πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής του ΕΟΧ για την προτεινόμενη τροποποίηση του παραρτήματος XIII (Μεταφορές) της συμφωνίας για τον ΕΟΧ βασίζεται στο επισυναπτόμενο στην παρούσα απόφαση σχέδιο απόφασης της Μεικτής Επιτροπής Άρθρο 2 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 10 Ιουλίου 2012.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ

Φόροι καταναλώσεως

Έμμεση φορολογία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 10ης Ιουλίου 2012 σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (2012/400/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 46 και 48, σε συνδυασμό με το άρθρο 218 παράγραφος 9, Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το πρωτόκολλο 31 της συμφωνίας για τον Ευρωπαϊκό Οικονομικό Χώρο (2) («συμφωνία για τον ΕΟΧ») περιλαμβάνει ειδικές διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών. (2) Είναι σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ σε δραστηριότητες εκτός του πλαισίου των τεσσάρων ελευθεριών, συμπεριλαμβανομένης της συνεργασίας σε ό,τι αφορά την ελεύθερη κυκλοφορία των εργαζομένων, τον συντονισμό των συστημάτων κοινωνικής ασφάλισης και τα μέτρα υπέρ των διακινουμένων, συμπεριλαμβανομένων και των διακινουμένων από τρίτες χώρες. (3) Επομένως, το πρωτόκολλο 31 της συμφωνίας θα πρέπει να τροποποιηθεί αναλόγως. (4) Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ βασίζεται στο επισυναπτόμενο στην παρούσα απόφαση σχέδιο απόφασης της Μεικτής Επιτροπής του ΕΟΧ. Άρθρο 2 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 10 Ιουλίου 2012.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ

Κοινωνική ασφάλιση

Κοινωνική προστασία

ΚΟΙΝΩΝΙΚΑ ΘΕΜΑΤΑ


ΕΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ της 10ης Ιουλίου 2012 για την τροποποίηση της εκτελεστικής απόφασης 2011/344/ΕΕ σχετικά με τη χορήγηση ενωσιακής χρηματοδοτικής συνδρομής στην Πορτογαλία (2012/409/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 407/2010 του Συμβουλίου, της 11ης Μαΐου 2010, για τη θέσπιση ευρωπαϊκού μηχανισμού χρηματοοικονομικής σταθεροποίησης (1), και ιδίως το άρθρο 3 παράγραφος 2, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Σύμφωνα με το άρθρο 3 παράγραφος 9 της εκτελεστικής απόφασης 2011/344/ΕΕ του Συμβουλίου (2), η Επιτροπή, από κοινού με το Διεθνές Νομισματικό Ταμείο (ΔΝΤ) και σε συνεργασία με την Ευρωπαϊκή Κεντρική Τράπεζα (ΕΚΤ), προέβη στην τέταρτη αξιολόγηση της προόδου που σημείωσαν οι πορτογαλικές αρχές όσον αφορά την υλοποίηση των συμφωνηθέντων μέτρων βάσει του οικονομικού και χρηματοπιστωτικού προγράμματος προσαρμογής (Πρόγραμμα), καθώς και της αποτελεσματικότητάς τους και του οικονομικού και κοινωνικού αντικτύπου τους. (2) Από την αξιολόγηση αυτή προέκυψε ότι τηρήθηκαν από την Πορτογαλία σε ικανοποιητικό βαθμό οι τεθέντες όροι για το πρώτο τρίμηνο του 2012. Το 2011 το έλλειμμα της γενικής κυβέρνησης ανήλθε σε 4,2 % του ΑΕΠ. Ο δημοσιονομικός στόχος του 4,5 % για το 2012 παραμένει εφικτός. Η επανεξισορρόπηση της οικονομίας συνεχίστηκε με ταχύ ρυθμό και οι εξαγωγές υπερέβησαν τις προσδοκίες και υπεραντιστάθμισαν την ασθενέστερη εγχώρια ζήτηση. Ωστόσο, άρχισαν να εμφανίζονται οι κίνδυνοι για τους δημοσιονομικούς στόχους που συνδέονται με την επανεξισορρόπηση των μακροοικονομικών προοπτικών, με την ανάπτυξη να βασίζεται περισσότερο στις εξαγωγές παρά στην εγχώρια ζήτηση και την αγορά εργασίας να παρουσιάζει σημαντική επιδείνωση. Έχει συντελεσθεί πρόοδος με μεταρρυθμίσεις προκειμένου να αυξηθεί το δυναμικό της μακροπρόθεσμης ανάπτυξης της οικονομίας. Μεταρρυθμίσεις στην αγορά εργασίας προκειμένου να σταματήσει η δυσκαμψία και να βελτιωθεί η παραγωγικότητα έχουν ήδη νομοθετηθεί και πρέπει να συνεχισθούν. Οι αποζημιώσεις για απόλυση θα πρέπει να ευθυγραμμιστούν με τον μέσο όρο της Ένωσης και να δημιουργηθεί ταμείο για τη χρηματοδότηση μέρους των αποζημιώσεων αυτών. Εκπονείται πρόταση αναθεώρησης του μηχανισμού για την παράταση των συλλογικών συμβάσεων. Οι προσπάθειες για τη στήριξη της σταθερότητας του χρηματοπιστωτικού συστήματος συνεχίζονται. Η πώληση της Banco Português de Negocios (BPN) ολοκληρώθηκε και η διαχείριση των φορέων ειδικού σκοπού θα πρέπει να βελτιωθεί, ώστε να μεγιστοποιηθεί η ανάκτηση των περιουσιακών στοιχείων που μεταβιβάστηκαν από την ΒΡΝ. Η μείωση του χρέους του χρηματοπιστωτικού τομέα εξελίσσεται κατά συντεταγμένο τρόπο. Στόχος είναι η ανακεφαλαιοποίηση του τραπεζικού συστήματος προκειμένου να διασφαλισθεί έως τον Ιούνιο του 2012 το 9 % για τον δείκτη βασικού κεφαλαίου κατηγορίας 1 (Core Tier 1), συμπεριλαμβανομένων των απαιτήσεων της Ευρωπαϊκής Αρχής Τραπεζών και των αναγκών σε κεφάλαια για τη μερική μεταφορά των συνταξιοδοτικών ταμείων και ειδικές επιτόπιες επιθεωρήσεις. Το πλαίσιο για την έγκαιρη παρέμβαση, την εξυγίανση και την εγγύηση των καταθέσεων έχει ενισχυθεί και οι πορτογαλικές αρχές καλούνται να καταρτίσουν τα εφαρμοστικά μέτρα. Οι μεταρρυθμίσεις στην αγορά προϊόντων, ιδίως στον τομέα των προστατευόμενων υπηρεσιών, είναι καίριας σημασίας προκειμένου να αποκατασταθεί ο ανταγωνισμός και να δοθεί ώθηση στην ανάπτυξη και την απασχόληση. Η πορτογαλική κυβέρνηση εφαρμόζει στρατηγική για την αναδιάρθρωση των κρατικών επιχειρήσεων (ΚΕ) ώστε να μειωθεί το χρέος τους και να εξασφαλιστούν καλύτεροι όροι χρηματοδότησης από την αγορά. Ετοιμάζεται μελέτη από διεθνές ελεγκτικό γραφείο για την εκτίμηση του κόστους και του οφέλους από την αναδιαπραγμάτευση των συμπράξεων δημόσιου-ιδιωτικού τομέα (ΣΔΙΤ) ή των συμβάσεων παραχώρησης για τη μείωση των χρηματοοικονομικών υποχρεώσεων της κυβέρνησης. Η πορτογαλική κυβέρνηση δεσμεύεται να διασφαλίσει ένα καθεστώς αποτελεσματικής λειτουργίας των όρων ανταγωνισμού. Οι κανονισμοί που διέπουν τη λειτουργία της αγοράς κατοικίας εκσυγχρονίζονται με σκοπό την προώθηση της γεωγραφικής κινητικότητας και η μεταρρύθμιση του δικαστικού συστήματος σημειώνει ικανοποιητική πρόοδο. Το πρόγραμμα ιδιωτικοποιήσεων υλοποιείται με βάση τον νέο νόμο-πλαίσιο. (3) Υπό το φως των εξελίξεων αυτών, η εκτελεστική απόφαση 2011/344/ΕΕ θα πρέπει να τροποποιηθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 3 της εκτελεστικής απόφασης 2011/344/ΕΕ τροποποιείται ως εξής: 1) Η παράγραφος 6 τροποποιείται ως εξής: α) το στοιχείο α) αντικαθίσταται από το ακόλουθο κείμενο: «α) Το έλλειμμα της γενικής κυβέρνησης δεν υπερβαίνει το 4,5 % του ΑΕΠ το 2012. Η Πορτογαλία συνεχίζει να ελέγχει στενά τις δημοσιονομικές εξελίξεις και εκτιμά εάν χρειάζονται περαιτέρω πολιτικές προσαρμογής προκειμένου να επιτευχθεί ο στόχος του 2012.»· β) τα στοιχεία δ), ε) και στ) αντικαθίστανται από το ακόλουθο κείμενο: «δ) Η Πορτογαλία συνεχίζει να θεσπίζει μέτρα για την ενίσχυση της διαχείρισης των δημόσιων οικονομικών. Η Πορτογαλία θέτει σε εφαρμογή τα μέτρα που προβλέπονται από τον νέο δημοσιονομικό νόμο-πλαίσιο, συμπεριλαμβανομένης της κατάρτισης μεσοπρόθεσμου δημοσιονομικού πλαισίου. Ενισχύονται σημαντικά τα δημοσιονομικά πλαίσια, σε τοπικό και περιφερειακό επίπεδο, ευθυγραμμίζοντας ειδικότερα τους αντίστοιχους νόμους χρηματοδότησης προς τους όρους του δημοσιονομικού νόμου-πλαισίου. Η Πορτογαλία ενισχύει περαιτέρω την ενημέρωση και παρακολούθηση των δημοσίων οικονομικών και βελτιώνει τους κανόνες και τις διαδικασίες εκτέλεσης του προϋπολογισμού. Η πορτογαλική κυβέρνηση ενισχύει την εφαρμογή της στρατηγικής για την επικύρωση και την τακτοποίηση των ληξιπρόθεσμων οφειλών. Η στρατηγική αυτή περιλαμβάνει κριτήρια για την ιεράρχηση των πληρωμών προς τους πιστωτές, καθώς και οργανωτικές ρυθμίσεις που θα εξασφαλίζουν αμερόληπτη και διαφανή διαδικασία σε όλους τους τομείς. Η Πορτογαλία εφαρμόζει το νέο νομικό και θεσμικό πλαίσιο ΣΔΙΤ. Βάσει των αποτελεσμάτων μελέτης σχετικά με τις αναδιαπραγματεύσεις ΣΔΙΤ, η πορτογαλική κυβέρνηση επαναδιαπραγματεύεται τις σχετικές συμβάσεις. Η Πορτογαλία θεσπίζει νόμο για τη ρύθμιση της ίδρυσης και της λειτουργίας ΚΕ σε κεντρικό, περιφερειακό και τοπικό επίπεδο. ε) Η Πορτογαλία αναδιοργανώνει και μειώνει σημαντικά τον αριθμό των φορέων τοπικής αυτοδιοίκησης. Οι αλλαγές αυτές αρχίζουν να ισχύουν από την αρχή της επόμενης περιόδου δημοτικών εκλογών. στ) Η Πορτογαλία εκσυγχρονίζει τις οικονομικές της υπηρεσίες με την ολοκλήρωση της δημιουργίας της “Autoridade Tributária e Aduaneira”, την ενίσχυση των δεσμών μεταξύ των μονάδων είσπραξης εσόδων της κοινωνικής ασφάλισης, τη μείωση του αριθμού των δημοτικών υπηρεσιών και την αντιμετώπιση των εναπομενουσών συμφορήσεων στο σύστημα φορολογικών προσφυγών.»· γ) τα στοιχεία η) και θ) αντικαθίστανται από το ακόλουθο κείμενο: «η) Η Πορτογαλία θεσπίζει μέτρα για τη βελτίωση της αποδοτικότητας και βιωσιμότητας ΚΕ σε κεντρικό, περιφερειακό και τοπικό επίπεδο. Η Πορτογαλία εφαρμόζει στρατηγική για την αναδιάρθρωση και τη μείωση του χρέους των κρατικών επιχειρήσεων -συμπεριλαμβανομένης της “Parpública”- και την εξασφάλιση καλύτερων όρων για χρηματοδότηση μέσω των αγορών. Η Πορτογαλία εφαρμόζει την εν λόγω στρατηγική με στόχο να επιτευχθεί λειτουργική ισορροπία σε τομεακό επίπεδο μέχρι τα τέλη του 2012. θ) Η Πορτογαλία εξακολουθεί να υλοποιεί το πρόγραμμα ιδιωτικοποιήσεων. Η απευθείας πώληση του ασφαλιστικού σκέλους της Caixa Geral de Depositos, της Caixa Seguros, πρόκειται να πραγματοποιηθεί εντός του 2012. Η διαδικασία ιδιωτικοποίησης του εθνικού αερομεταφορέα ΤΑΡ, του φορέα αερολιμενικής διαχείρισης ANA - Aeroportos de Portugal, του τμήματος διακίνησης φορτίου της CP - Comboios de Portugal, της CP Carga, και των CTT - Correios de Portugal πρόκειται να αρχίσει εντός του 2012 με στόχο την ολοκλήρωσή της το 2013.»· δ) το στοιχείο ι) απαλείφεται· ε) το στοιχείο ια) αντικαθίσταται από το ακόλουθο κείμενο: «ια) Η πορτογαλική κυβέρνηση υποβάλλει στο Πορτογαλικό Κοινοβούλιο νομοσχέδιο για την ευθυγράμμιση των αποζημιώσεων λόγω απόλυσης με τον μέσο όρο της Ένωσης που αντιστοιχεί σε 8-12 ημέρες ανά έτος εργασίας και τη δημιουργία ταμείου αντιστάθμισης για την καταβολή των αποζημιώσεων λόγω απόλυσης.»· στ) το στοιχείο ιβ) απαλείφεται· ζ) το στοιχείο ιε) αντικαθίσταται από το ακόλουθο κείμενο: «ιε) Η Πορτογαλία εφαρμόζει τα μέτρα που καθορίζονται στο σχέδιο δράσης της για τη βελτίωση της ποιότητας της δευτεροβάθμιας και επαγγελματικής εκπαίδευσης και κατάρτισης.»· η) τα στοιχεία ιστ) και ιη) αντικαθίστανται από το ακόλουθο κείμενο: «ιστ) Η λειτουργία του δικαστικού συστήματος βελτιώνεται με την εφαρμογή των μέτρων που προτείνονται στο πλαίσιο του χρονοδιαγράμματος δικαστικής μεταρρύθμισης και με την εφαρμογή στοχοθετημένων μέτρων για τη σταδιακή εξάλειψη των καθυστερήσεων στην εκδίκαση υποθέσεων και την προώθηση της εξωδικαστικής επίλυσης των διαφορών. ιη) Ο ανταγωνισμός και το κανονιστικό πλαίσιο βελτιώνονται. Η Πορτογαλία ενισχύει την ανεξαρτησία και τους πόρους των κύριων εθνικών ρυθμιστικών αρχών· εφαρμόζει τη νομοθεσία περί ανταγωνισμού με στόχο να βελτιωθεί η ταχύτητα και η αποτελεσματικότητα της εφαρμογής των κανόνων ανταγωνισμού· παρακολουθεί τις νεοεισερχόμενες υποθέσεις και υποβάλλει έκθεση σχετικά με τη λειτουργία του ειδικού δικαστηρίου για θέματα ανταγωνισμού, ρύθμισης και εποπτείας.»· θ) τα στοιχεία κβ) και κγ) απαλείφονται. 2) Η παράγραφος 8 αντικαθίσταται από το ακόλουθο κείμενο: «8. Για την αποκατάσταση της εμπιστοσύνης στον χρηματοπιστωτικό τομέα, η Πορτογαλία προβαίνει σε επαρκή ανακεφαλαιοποίηση του τραπεζικού της τομέα και εξασφαλίζει διαδικασία συντεταγμένης μείωσης του χρέους. Εν προκειμένω, η Πορτογαλία εφαρμόζει τη στρατηγική για τον πορτογαλικό τραπεζικό τομέα η οποία συμφωνήθηκε με την Επιτροπή, την ΕΚΤ και το ΔΝΤ με σκοπό τη διατήρηση της χρηματοπιστωτικής σταθερότητας. Συγκεκριμένα, η Πορτογαλία: α) συμβουλεύει τις τράπεζες να ενισχύσουν τα αποθέματα εξασφαλίσεών τους επί βιώσιμης βάσης και επιτηρεί την έκδοση των εγγυημένων από το Δημόσιο τραπεζικών ομολόγων, η οποία έχει εγκριθεί για ποσό έως 35 δισεκατ. EUR σύμφωνα με τους ενωσιακούς κανόνες για τις κρατικές ενισχύσεις· β) διασφαλίζει ότι οι τράπεζες επιτυγχάνουν τον προγραμματικό στόχο του 10 % για τον δείκτη βασικού κεφαλαίου κατηγορίας 1 (Core Tier 1) έως το τέλος του 2012, το αργότερο. Οι κεφαλαιακές απαιτήσεις που προκύπτουν από την αποτίμηση του δημόσιου χρέους βάσει των τιμών της αγοράς, σύμφωνα με την αναληφθείσα σε ενωσιακό επίπεδο ανακεφαλαιοποίηση υπό τον συντονισμό της Ευρωπαϊκής Αρχής Τραπεζών, ικανοποιούνται τον Ιούνιο του 2012, σε συνδυασμό με τις κεφαλαιακές επιπτώσεις του ειδικού προγράμματος επιτόπιων επιθεωρήσεων και της μεταφοράς των συνταξιοδοτικών ταμείων των τραπεζών στο σύστημα κοινωνικής ασφάλισης του δημοσίου. Εάν οι τράπεζες δεν μπορούν να επιτύχουν τα όρια κεφαλαιακής επάρκειας εντός των ορισθεισών προθεσμιών, ο μηχανισμός στήριξης της φερεγγυότητας των τραπεζών, ύψους 12 δισεκατ. EUR, που συστάθηκε στο πλαίσιο του προγράμματος καθίσταται διαθέσιμος· γ) μεριμνά για ισόρροπη και συντεταγμένη μείωση του χρέους του τραπεζικού τομέα, η οποία εξακολουθεί να είναι ουσιώδους σημασίας για την εξάλειψη των ανισορροπιών της χρηματοδότησης σε μόνιμη βάση. Τα σχέδια χρηματοδότησης των τραπεζών στοχεύουν στη μείωση της αναλογίας χορηγήσεων προς καταθέσεις στην ενδεικτική τιμή του 120 % περίπου μέχρι το τέλος του προγράμματος και ενδεχομένως στη μείωση της εξάρτησης από χρηματοδότηση προερχόμενη από το Ευρωσύστημα κατά τη διάρκεια του προγράμματος. Αυτά τα σχέδια χρηματοδότησης επανεξετάζονται ανά τρίμηνο· δ) βεβαιώνεται ότι γίνονται οι αναγκαίες προσαρμογές στην κρατική CGD, ώστε να αυξηθεί η κεφαλαιακή βάση του βασικού τραπεζικού σκέλους της. Η πώληση του ασφαλιστικού σκέλους καθώς και του σκέλους της υγείας πραγματοποιείται πριν από το τέλος του 2012, ενώ η πώληση μη στρατηγικών περιουσιακών στοιχείων είναι σε εξέλιξη. Στο μέτρο που οι ανάγκες αυτές δεν μπορέσουν να καλυφθούν από εσωτερικούς πόρους του ομίλου έως το τέλος Ιουνίου του 2012, η CGD θα λάβει κρατική κεφαλαιακή στήριξη από ταμειακά αποθέματα ασφαλείας εκτός του μηχανισμού στήριξης της φερεγγυότητας των τραπεζών· ε) βελτιστοποιεί τη διαδικασία ανάκτησης των περιουσιακών στοιχείων που μεταβιβάστηκαν από την BPN στους τρεις κρατικούς φορείς ειδικού σκοπού μέσω εξωτερικής ανάθεσης της διαχείρισης των περιουσιακών στοιχείων σε επαγγελματία τρίτο, με εντολή τη σταδιακή ανάκτηση των εν λόγω περιουσιακών στοιχείων. Η πορτογαλική κυβέρνηση επιλέγει το μέρος που θα διαχειριστεί τα περιουσιακά στοιχεία με ανταγωνιστική διαδικασία υποβολής προσφορών και περιλαμβάνει κατάλληλα κίνητρα για τη βελτιστοποίηση των ανακτήσεων στο πλαίσιο της εντολής· στ) ολοκληρώνει πρόταση για την ενθάρρυνση της διαφοροποίησης των χρηματοδοτικών εναλλακτικών επιλογών για τις επιχειρήσεις έως το τέλος Ιουλίου του 2012· ζ) εφαρμόζει μέτρα για την ολοκλήρωση της σύστασης του ταμείου εξυγίανσης με στόχο να εξασφαλίσει ότι θα είναι πλήρως λειτουργικό έως τον Ιούλιο του 2012· θεσπίζει εποπτικές ανακοινώσεις για τα σχέδια ανάκτησης έως το τέλος Ιουλίου του 2012· θεσπίζει κανονισμό για τα προγράμματα εξυγίανσης έως το τέλος Οκτωβρίου του 2012· και θεσπίζει κανόνες που να εφαρμόζονται στη σύσταση και λειτουργία ενδιάμεσων τραπεζών σύμφωνα με τους κανόνες της Ένωσης περί ανταγωνισμού έως το τέλος Σεπτεμβρίου 2012. Δίδεται προτεραιότητα στον έλεγχο των σχεδίων ανάκτησης και μετέπειτα εξυγίανσης των τραπεζών που έχουν συστημική σπουδαιότητα· η) θεσπίζει πλαίσιο προκειμένου τα χρηματοπιστωτικά ιδρύματα να προσφεύγουν σε εξωδικαστική αναδιάταξη του χρέους για τα νοικοκυριά και τις ΜΜΕ.». Άρθρο 2 Η παρούσα απόφαση απευθύνεται στην Πορτογαλική Δημοκρατία. Βρυξέλλες, 10 Ιουλίου 2012.

Δημόσιο χρέος

ΔΗΜΟΣΙΟΝΟΜΙΚΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 627/2012 ΤΟΥ ΣΥΜΒΟΥΛΊΟΥ της 10ης Ιουλίου 2012 για την περάτωση της μερικής ενδιάμεσης επανεξέτασης και της επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων πλαστικών σάκων και σακουλών καταγωγής Λαϊκής Δημοκρατίας της Κίνας και Ταϊλάνδης που επιβλήθηκαν από τον κανονισμό (ΕΚ) αριθ. 1425/2006 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, σχετικά με την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 11 παράγραφοι 2, 3, 5 και 6 και το άρθρο 9, Έχοντας υπόψη την πρόταση που υπέβαλε η Ευρωπαϊκή Επιτροπή, κατόπιν διαβούλευσης με τη συμβουλευτική επιτροπή, Εκτιμώντας τα ακόλουθα: A. ΔΙΑΔΙΚΑΣΙΑ 1. Ισχύοντα μέτρα (1) Με τον κανονισμό (ΕΚ) αριθ. 1425/2006 (2) το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων πλαστικών σάκων και σακουλών καταγωγής Λαϊκής Δημοκρατίας της Κίνας («ΛΔΚ») και Ταϊλάνδης. (2) Ο εν λόγω κανονισμός τροποποιήθηκε στη συνέχεια με τους κανονισμούς του Συμβουλίου (ΕΚ) αριθ. 1356/2007 (3), (ΕΚ) αριθ. 249/2008 (4) και (ΕΚ) αριθ. 189/2009 (5) και με τους εκτελεστικούς κανονισμούς του Συμβουλίου (ΕΕ) αριθ. 474/2011 (6) και (ΕΕ) αριθ. 475/2011 (7). 2. Αιτήσεις επανεξετάσεων και έναρξη (3) Στις 18 Μαΐου 2010 η Επιτροπή έλαβε αίτηση για μερική ενδιάμεση επανεξέταση του κανονισμού (ΕΚ) αριθ. 1425/2006 από την εταιρεία Greenwood Houseware (Zhuhai) Ltd, έναν παραγωγό-εξαγωγέα ορισμένων σάκων και σακουλών στη ΛΔΚ («ο αιτών»). (4) Συνεπώς, μετά τη δημοσίευση της ανακοίνωσης για την επικείμενη λήξη ισχύος των ισχυόντων οριστικών μέτρων αντιντάμπινγκ, η Επιτροπή έλαβε, σύμφωνα με το άρθρο 11 παράγραφος 2 του βασικού κανονισμού, αίτηση για την επανεξέταση ενόψει της λήξης ισχύος, η οποία υποβλήθηκε στις 30 Ιουνίου 2011. (5) Η αίτηση υποβλήθηκε από 44 παραγωγούς της Ένωσης, που αντιπροσωπεύουν το 30 % περίπου της συνολικής εκτιμώμενης παραγωγής της Ένωσης ορισμένων πλαστικών σάκων και σακουλών. (6) Η αίτηση βασίστηκε στο επιχείρημα ότι η λήξη ισχύος των μέτρων είναι πιθανό να έχει ως αποτέλεσμα τη συνέχιση της πρακτικής ντάμπινγκ και της ζημίας, σε περίπτωση λήξης της ισχύος των μέτρων. (7) Η Επιτροπή, αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη διαδικασίας μερικής ενδιάμεσης επανεξέτασης και επανεξέτασης ενόψει της λήξης ισχύος των μέτρων, ανακοίνωσε την κίνηση διαδικασίας μερικής ενδιάμεσης επανεξέτασης σύμφωνα με το άρθρο 11 παράγραφος 3 του εν λόγω κανονισμού και επανεξέτασης εν όψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού με ανακοίνωση που δημοσιεύτηκε στις 21 Σεπτεμβρίου 2010 και στις 27 Σεπτεμβρίου 2011, αντιστοίχως, στην Επίσημη Εφημερίδα της Ευρωπαϊκής Ένωσης. 3. Έρευνες 3.1. Περίοδοι της έρευνας (8) Η έρευνα για την επανεξέταση της λήξης ισχύος των μέτρων με αντικείμενο τη συνέχιση ή την επανάληψη του ντάμπινγκ και της ζημίας κάλυψε την περίοδο από την 1η Ιουλίου 2010 έως τις 30 Ιουνίου 2011 («περίοδος έρευνας για την επανεξέταση» ή «ΠΕΕ»). Η εξέταση των τάσεων σχετικά με την εκτίμηση του ενδεχομένου να συνεχιστεί ή να επαναληφθεί η ζημία κάλυψε την περίοδο από την 1η Ιανουαρίου 2008 έως το τέλος της ΠΕΕ («υπό εξέταση περίοδος»). (9) Η περίοδος έρευνας της επανεξέτασης για τη μερική ενδιάμεση επανεξέταση, το πεδίο της οποίας περιορίστηκε στην εξέταση του ντάμπινγκ όσον αφορά την εταιρεία Greenwood Houseware (Zhuhai) Ltd., κάλυψε την περίοδο από 1η Απριλίου 2009 μέχρι τις 30 Ιουνίου 2010. 3.2. Υπό εξέταση προϊόν και ομοειδές προϊόν (10) Το προϊόν στο οποίο αναφέρονται και οι δύο έρευνες είναι πλαστικοί σάκοι και σακούλες, που περιέχουν κατά βάρος τουλάχιστον 20 % πολυαιθυλένιο και έχουν πάχος που δεν υπερβαίνει τα 100 μικρόμετρα (μm), καταγωγής Λαϊκής Δημοκρατίας της Κίνας και Ταϊλάνδης («το υπό εξέταση προϊόν») και εμπίπτουν επί του παρόντος στους κωδικούς ΣΟ ex 3923 21 00, ex 3923 29 10 και ex 3923 29 90. (11) Όσον αφορά το προϊόν που παράχθηκε και πωλήθηκε στην αγορά της Ένωσης, δεν προέκυψαν τελικά συμπεράσματα σύμφωνα με το άρθρο 1 παράγραφος 4 του βασικού κανονισμού, λόγω της ανεπαρκούς συνεργασίας του κλάδου παραγωγής της Ένωσης στην επανεξέταση ενόψει λήξης της ισχύος των μέτρων (βλέπε ενότητα B). (12) Όσον αφορά το προϊόν που παράχθηκε και πωλήθηκε στην εγχώρια αγορά από τον αιτούντα την ενδιάμεση επανεξέταση, καθώς και το προϊόν που παράχθηκε και πωλήθηκε σε πιθανή ανάλογη χώρα στο πλαίσιο της ενδιάμεσης επανεξέτασης, σημειώθηκε ότι η έρευνα δεν κατέληξε σε συμπεράσματα λόγω της περάτωσης και των δύο τρεχουσών ερευνών και της κατάργησης των ισχυόντων μέτρων (βλέπε ενότητα B). 3.3. Μέρη τα οποία αφορά η έρευνα (13) Η Επιτροπή ενημέρωσε επίσημα την εταιρεία Greenwood Houseware (Zhuhai) Ltd και τους αντιπροσώπους της ΛΔΚ σχετικά με την κίνηση μερικής ενδιάμεσης επανεξέτασης, το πεδίο της οποίας περιορίστηκε στην εξέταση του ντάμπινγκ. Και στα δύο μέρη δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την κίνηση διαδικασίας. (14) Η Επιτροπή ενημέρωσε επίσημα τους παραγωγούς της Ένωσης οι οποίοι υπέβαλαν την αίτηση για την επανεξέταση της λήξης ισχύος των μέτρων, άλλους γνωστούς παραγωγούς της Ένωσης και οργανώσεις των παραγωγών της Ένωσης, παραγωγούς-εξαγωγείς, εισαγωγείς και χρήστες για τους οποίους είναι γνωστό ότι ενδιαφέρονται καθώς και τις οργανώσεις τους. Οι παραγωγοί στις πιθανές ανάλογες χώρες, π.χ. στην Ινδία, στην Ινδονησία, στη Μαλαισία, στην Τουρκία και στις ΗΠΑ και οι αντιπρόσωποι της ΛΔΚ και της Ταϊλάνδης ενημερώθηκαν επίσης σχετικά με την κίνηση της διαδικασίας επανεξέτασης ενόψει λήξης ισχύος των μέτρων. Στα ενδιαφερόμενα μέρη δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας. (15) Η δυνατότητα ακρόασης παραχωρήθηκε σε όλα τα ενδιαφερόμενα μέρη, τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης. 3.4. Δειγματοληψία παραγωγών της Ένωσης (16) Λόγω του μεγάλου αριθμού παραγωγών της Ένωσης που αφορούσε η έρευνα ενόψει της λήξης ισχύος των μέτρων, στη σχετική ανακοίνωση έναρξης διαδικασίας προβλεπόταν η δυνατότητα εφαρμογής τεχνικών δειγματοληψίας, σύμφωνα με το άρθρο 17 του βασικού κανονισμού. 3.4.1. Περιγραφή του κλάδου παραγωγής της Ένωσης (17) Ο κλάδος παραγωγής πλαστικών σάκων και σακουλών της Ένωσης είναι άκρως κατακερματισμένος, με πολύ μεγάλο αριθμό παραγωγών διαφόρων μεγεθών, συμπεριλαμβανομένου μεγάλου κλάδου μικρομεσαίων παραγωγών που είναι διασκορπισμένοι σε διάφορα κράτη μέλη. (18) Τα στοιχεία που υποβλήθηκαν στο στάδιο έναρξης της διαδικασίας στην αίτηση υποδεικνύουν ότι οι μεγάλες και οι μεσαίες εταιρείες αντιπροσωπεύουν περίπου 25 % των συνεργαζόμενων παραγωγών και περίπου το 70 % του συνεργαζόμενου κλάδου παραγωγής της Ένωσης. Ομοίως, οι μικρές εταιρείες αντιπροσωπεύουν περίπου το 75 % των συνεργαζόμενων παραγωγών και περίπου το 30 % της παραγωγής τους. (19) Επιπλέον, οι πληροφορίες απέδειξαν ότι ο κλάδος παραγωγής της Ένωσης είναι διασκορπισμένος σε διάφορα κράτη μέλη, αλλά είναι σε μεγάλο βαθμό συγκεντρωμένος στη Γερμανία, στη Γαλλία, στην Ισπανία και στην Ιταλία. 3.4.2. Μεθοδολογία δειγματοληψίας (20) Το άρθρο 3 παράγραφος 2 του βασικού κανονισμού απαιτεί ο καθορισμός της ζημίας να βασίζεται σε θετικά στοιχεία και να περιλαμβάνει αντικειμενικό καθορισμό, μεταξύ άλλων, του αντίκτυπου των εισαγωγών που αποτελούν αντικείμενο ντάμπινγκ στον κλάδο παραγωγής της Ένωσης. Τυχόν πορίσματα ζημίας και τα στοιχεία που συλλέχθηκαν για αυτόν τον σκοπό θα έπρεπε συνεπώς να είναι αντιπροσωπευτικά για ολόκληρο τον κλάδο παραγωγής της Ένωσης. (21) Συνεπώς, πρέπει να ληφθεί υπόψη ο κατακερματισμός του κλάδου παραγωγής πλαστικών σάκων και σακουλών κατά τη διαδικασία δειγματοληψίας. Προκειμένου να γίνει δυνατή η εξαγωγή συμπερασμάτων που θα είναι αντιπροσωπευτικά για ολόκληρο τον κλάδο παραγωγής της Ένωσης, κρίθηκε αναγκαίο να εξασφαλιστεί ότι θα αντικατοπτρίζεται σωστά και η κατάσταση των μικρών επιχειρήσεων. (22) Συνεπώς, προκειμένου να επιλεγεί αντιπροσωπευτικό δείγμα των παραγωγών της Ένωσης οι συνεργαζόμενοι παραγωγοί της Ένωσης χωρίστηκαν σε δύο τμήματα με βάση τον όγκο της ετήσιας παραγωγής τους: μεγάλες και μεσαίες εταιρείες με παραγωγή άνω των 15 000 τόνων, αφενός, και μικρές εταιρείες με παραγωγή κατώτερη των 15 000 τόνων, αφετέρου. Προβλέφθηκε να συμπεριληφθούν στο δείγμα οι μεγαλύτερες εταιρείες σε κάθε τμήμα. (23) Επιπλέον, ελήφθη, επίσης, υπόψη η γεωγραφική κατανομή των παραγωγών στα κράτη μέλη όπως περιγράφεται στην αιτιολογική σκέψη 19. 3.4.3. Διαδικασία για την επιλογή του προσωρινού δείγματος (24) H διαδικασία για την απόκτηση των αναγκαίων στοιχείων για την επιλογή του δείγματος των παραγωγών της Ένωσης ξεκίνησε με τις πληροφορίες που προέκυψαν στο προκαταρκτικό στάδιο. Επιπλέον, στη σχετική ανακοίνωση για την έναρξη της διαδικασίας κλήθηκαν όλοι οι άλλοι παραγωγοί να αναγγελθούν αν επιθυμούσαν να συμπεριληφθούν στο δείγμα. Μετά τη δημοσίευση της ανακοίνωσης για την έναρξη της διαδικασίας, καμία εταιρεία δεν ήλθε σε επαφή με την Επιτροπή ζητώντας να συμπεριληφθεί στο δείγμα. (25) Ως αποτέλεσμα των κριτηρίων που εξηγούνται στις αιτιολογικές σκέψεις 20 έως 23, πέντε παραγωγοί της Ένωσης που λειτουργούν σε τέσσερα κράτη μέλη επιλέχθηκαν για να συμμετάσχουν στο δείγμα. Ήταν οι μεγαλύτεροι παραγωγοί από τα δύο μεγάλα τμήματα της αγοράς, λαμβάνοντας υπόψη το μέγεθος και τη γεωγραφική θέση. Τρεις εταιρείες του δείγματος ανήκουν στο τμήμα μεγάλων και μεσαίων εταιρειών, δύο στο τμήμα των μικρών εταιρειών. (26) Οι επιλεγμένες εταιρείες αντικατοπτρίζουν επίσης τη γεωγραφική κατανομή μεταξύ των κρατών μελών σε όρους παραγωγής, με τη Γερμανία και τη Γαλλία να αντιπροσωπεύουν τις εταιρείες που ανήκουν στο τμήμα μεγάλων και μεσαίων εταιρειών και με την Ισπανία και την Ιταλία να αντιπροσωπεύουν εκείνες που ανήκουν στο τμήμα των μικρών εταιρειών. (27) Το δείγμα που επιλέχθηκε, συνεπώς, αντιπροσώπευε το 22,5 % της συνολικής παραγωγής πλαστικών σάκων και σακουλών από τους συνεργαζόμενους παραγωγούς και το 12,3 % της συνολικής εκτιμώμενης παραγωγής της Ένωσης, με βάση τα στοιχεία της συνολικής παραγωγής της Ένωσης που αναφέρονται στην αίτηση. (28) Στο στάδιο της διαδικασίας έναρξης, όλοι οι γνωστοί παραγωγοί της Ένωσης ενημερώθηκαν σχετικά με τη σύνθεση του προσωρινού δείγματος και είχαν τη δυνατότητα να υποβάλουν τις παρατηρήσεις τους. Δεν έχει ληφθεί καμία παρατήρηση. B. ΚΑΤΑΣΤΑΣΗ ΤΟΥ ΕΝΩΣΙΑΚΟΥ ΚΛΑΔΟΥ ΠΑΡΑΓΩΓΗΣ (29) Υπενθυμίζεται ότι ο καθορισμός της ζημίας πρέπει να βασίζεται σε εκτίμηση βάσει στοιχείων σχετικά με την επίδραση των εισαγωγών που αποτελούν αντικείμενο ντάμπινγκ στον κλάδο παραγωγής της Ένωσης. (30) Συνεπώς, στο δείγμα έπρεπε να ληφθεί υπόψη ο κατακερματισμός του κλάδου παραγωγής και επιπλέον απεστάλησαν ερωτηματολόγια σε όλες τις γνωστές ενώσεις παραγωγών της Ένωσης για την υποβολή γενικών στοιχείων κυρίως όσον αφορά τους μακροοικονομικούς δείκτες ανά κράτος μέλος, προκειμένου να αποκτηθούν τα αναγκαία στοιχεία. (31) Όσον αφορά το δείγμα των παραγωγών της Ένωσης, το επίπεδο της αντιπροσωπευτικότητας επηρεάστηκε σοβαρά από το γεγονός ότι ο μεγαλύτερος παραγωγός που συμπεριλήφθηκε στο δείγμα των μεγάλων και μεσαίων εταιρειών και ένας παραγωγός που ανήκε στο τμήμα των μικρών εταιρειών ενημέρωσαν την Επιτροπή ότι δεν επιθυμούν να απαντήσουν στο ερωτηματολόγιο. Αυτό σημαίνει ότι μόνον τρεις από τις πέντε εταιρείες που συμπεριλήφθηκαν στο δείγμα εξακολούθησαν να συνεργάζονται και ότι δεν υποβλήθηκαν στοιχεία ή υποβλήθηκαν εν μέρει για τα εντοπισμένα τμήματα και τα κράτη μέλη-παραγωγούς. (32) Συνεπώς, καταβλήθηκαν πολυάριθμες προσπάθειες για την επιλογή νέου αντιπροσωπευτικού δείγματος που θα πληρούσε τα κριτήρια της μεθοδολογίας επιλογής που περιγράφονται στις αιτιολογικές σκέψεις 17 έως 28. (33) Σχετικά με αυτό, συνολικά έξι επιπρόσθετοι παραγωγοί της Ένωσης, που εξέφρασαν την προθυμία τους να συμπεριληφθούν στο δείγμα εντοπίστηκαν ως πιθανοί αντικαταστάτες για τις δύο εταιρείες του δείγματος οι οποίες αρνήθηκαν τη συνεργασία στο δείγμα. Αυτές οι έξι επιπλέον εταιρείες προσεγγίστηκαν και ζητήθηκε η συνεργασία τους με τη συμπλήρωση του ερωτηματολογίου για τους παραγωγούς της Ένωσης. (34) Από τους έξι πρόσθετους παραγωγούς της Ένωσης, μόνον ένας παραγωγός, που ανήκει στο τμήμα των μεγάλων και μεσαίων εταιρειών, συμφώνησε πράγματι να συνεργαστεί. Δεν βρέθηκε αντικαταστάτης για την αντιπροσώπευση της παραγωγής στη Γερμανία, ένα από τα μεγαλύτερα κράτη μέλη από την άποψη της παραγωγής πλαστικών σάκων και σακουλών. (35) Συνεπώς, δεν ήταν δυνατό να επιλεγεί νέο δείγμα σύμφωνα με το άρθρο 17 παράγραφος 4 του βασικού κανονισμού, αφού δεν μπόρεσε να επιτευχθεί η προϋπόθεση της αντιπροσωπευτικότητας όσον αφορά τα εντοπισμένα τμήματα της αγοράς και τα κράτη μέλη-παραγωγούς. (36) Λόγω της χαμηλής συνεργασίας από την πλευρά των παραγωγών της Ένωσης που συμπεριλήφθηκαν στο δείγμα, δεν θα μπορούσε λογικά να βγει το συμπέρασμα ότι τα στοιχεία που συγκεντρώθηκαν από τις συνεργαζόμενες εταιρείες αντικατοπτρίζουν την κατάσταση του συνολικού κλάδου παραγωγής της Ένωσης και συνεπώς δεν ήταν δυνατό να αξιολογηθεί σωστά αν πληρούνται οι όροι που διευκρινίζονται στο άρθρο 3 παράγραφος 2 του βασικού κανονισμού. (37) Μετά τις προσπάθειες να επιλεγεί νέο δείγμα, μια ομάδα παραγωγών επανέλαβαν τη δέσμευσή τους να λάβουν ενεργό μέρος στην επανεξέταση ενόψει της λήξης ισχύος των μέτρων, τονίζοντας εκ νέου τη σημασία που έχει η διατήρηση της ισχύος των μέτρων αντιντάμπινγκ για τον κλάδο παραγωγής της Ένωσης. Αυτή η ομάδα παραγωγών εξέφρασε λύπη για το γεγονός ότι μόνον ένας από αυτούς κλήθηκε από την Επιτροπή να συμπληρώσει το ερωτηματολόγιο. Στο πλαίσιο αυτό θα πρέπει να σημειωθεί ότι η προθυμία αυτών των εταιρειών για συνεργασία ελήφθη πλήρως υπόψη και ότι οι παραγωγοί αυτοί συμπεριλήφθηκαν στην ομάδα των εταιρειών που ελήφθησαν υπόψη για την επιλογή του νέου δείγματος. Ωστόσο, υπενθυμίζεται ότι, προκειμένου να εξασφαλιστεί η απαιτούμενη αντιπροσωπευτικότητα, η μέθοδος επιλογής, όπως περιγράφεται στις αιτιολογικές σκέψεις 17 έως 28 πρέπει να τηρηθεί επίσης και στο νέο δείγμα. Επειδή μία μόνο από τις εταιρείες αυτής της ομάδας πληρούσε τα προαναφερόμενα κριτήρια, μπόρεσε να κληθεί μόνον η εν λόγω εταιρεία για να λάβει μέρος στο δείγμα. Οι άλλες εταιρείες είχαν μέγεθος ή έδρα σε κράτη μέλη τα οποία αντιπροσωπεύονταν ήδη επαρκώς στο δείγμα. (38) Ορισμένες πληροφορίες σχετικά με την παραγωγή ανά χώρα, τα στοιχεία πωλήσεων και άλλους θεμελιώδεις μακροοικονομικούς δείκτες απεστάλησαν από τις εθνικές οργανώσεις των Κάτω Χωρών, της Ισπανίας, της Ιταλίας και εν μέρει της Γαλλίας. Ωστόσο, η Ευρωπαϊκή Συνομοσπονδία Μεταποιητών Πλαστικών (European Plastics Converters Association - EuPC) δεν προσκόμισε τις πληροφορίες που ζητήθηκαν στο ειδικό ερωτηματολόγιο που τους απεστάλη και, συνεπώς, δεν μπόρεσαν να συγκεντρωθούν πειστικά στοιχεία σχετικά με το μακροοικονομικό επίπεδο σε όλη την Ένωση. Γ. ΠΕΡΑΤΩΣΗ ΤΩΝ ΔΙΑΔΙΚΑΣΙΩΝ (39) Λόγω των ανωτέρω και σύμφωνα με το άρθρο 9 παράγραφος 2 του βασικού κανονισμού, θα πρέπει να περατωθεί η επανεξέταση ενόψει της λήξης ισχύος των μέτρων σχετικά με τις εισαγωγές πλαστικών σάκων και σακουλών από τη ΛΔΚ και την Ταϊλάνδη. (40) Το χαμηλό επίπεδο συνεργασίας των παραγωγών της Ένωσης και η έλλειψη αντιπροσωπευτικού δείγματος εμπόδισαν την Επιτροπή να αξιολογήσει σε ποιο βαθμό πληρούνται οι όροι που διευκρινίζονται στο άρθρο 3 παράγραφος 2 και στο άρθρο 11 παράγραφος 2 του βασικού κανονισμού. Συνεπώς, δεν μπορεί να κριθεί αν η λήξη ισχύος των υφιστάμενων μέτρων θα είχε ενδεχομένως συνέπεια τη συνέχιση ή την επανάληψη της ζημίας και για τους λόγους αυτούς η έρευνα θα πρέπει να περατωθεί. (41) Από τα ανωτέρω συνεπάγεται ότι η ενδιάμεση επανεξέταση είναι άνευ αντικειμένου και θα πρέπει επίσης να περατωθεί. (42) Όλα τα μέρη ενημερώθηκαν σχετικά με τα ουσιώδη πραγματικά περιστατικά και τις εκτιμήσεις βάσει των οποίων επρόκειτο να υποβληθεί σύσταση για την περάτωση των δύο ερευνών. Επίσης, τους δόθηκε χρόνος για να υποβάλουν παρατηρήσεις μετά την εν λόγω ενημέρωση. Οι παρατηρήσεις και τα σχόλια ελήφθησαν δεόντως υπόψη, εφόσον κρίθηκε δικαιολογημένο. (43) Ένα ενδιαφερόμενο μέρος ισχυρίστηκε ότι, εφόσον προτάθηκε να περατωθεί η επανεξέταση λόγω της έλλειψης συνεργασίας των παραγωγών της Ένωσης, τα μέτρα αντιντάμπινγκ θα πρέπει να καταργηθούν με αναδρομική ισχύ, δηλαδή από τις 30 Σεπτεμβρίου 2011, όταν θα έπρεπε να είχαν λήξει κανονικά τα ισχύοντα μέτρα. (44) Στη συνάρτηση αυτή υπενθυμίζεται ότι η αίτηση για την επανεξέταση υποβλήθηκε από παραγωγούς της Ένωσης που αντιπροσώπευαν πάνω από το 30 % της συνολικής παραγωγής της Ένωσης σύμφωνα με τον βασικό κανονισμό. Επιπλέον, το άρθρο 11 παράγραφος 2 του βασικού κανονισμού ορίζει ρητώς ότι τα μέτρα θα εξακολουθούν να ισχύουν όσο εκκρεμεί το αποτέλεσμα της επανεξέτασης. Τα πορίσματα που αναφέρονται στην αιτιολογική σκέψη 40, ωστόσο, δεν επηρεάζουν την νομιμότητα αυτής καθεαυτήν έναρξης επανεξέτασης, γεγονός που σημαίνει ότι εξακολουθούν να ισχύουν οι διατάξεις του άρθρου 11 παράγραφος 2 που ορίζουν ότι τα μέτρα θα εξακολουθούν να ισχύουν όσο εκκρεμεί το αποτέλεσμα της επανεξέτασης. Συνεπώς, το επιχείρημα αυτό απορρίφθηκε. (45) Επίσης, ορισμένοι παραγωγοί της Ένωσης απάντησαν στην κοινοποίηση δηλώνοντας ότι αποσύρονται ως καταγγέλλοντες παραγωγοί. Ωστόσο, λαμβάνοντας υπόψη ότι οι άλλοι παραγωγοί της Ένωσης διατήρησαν τη θέση τους και δεδομένου ότι είχαν εκπληρωθεί οι σχετικές απαιτήσεις που περιγράφονται στην αιτιολογική σκέψη 5 τη στιγμή της έναρξης της διαδικασίας, αυτό δεν θα είχε αντίκτυπο στη διαδικασία. (46) Λόγω των προαναφερομένων, καμία από τις παρατηρήσεις που υποβλήθηκαν δεν θα μπορούσε να ανατρέψει τα ανωτέρω συμπεράσματα. Συνεπώς, συνάγεται το συμπέρασμα ότι η διαδικασία αντιντάμπινγκ που αφορά τις εισαγωγές στην Ένωση ορισμένων πλαστικών σάκων και σακουλών καταγωγής ΛΔΚ και Ταϊλάνδης θα πρέπει να περατωθεί και τα μέτρα να καταργηθούν. Επομένως, η τρέχουσα ενδιάμεση επανεξέταση που αναφέρεται στην αιτιολογική σκέψη 3, θα περατωθεί ταυτόχρονα με την επανεξέταση ενόψει λήξης της ισχύος των μέτρων. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα μέτρα αντιντάμπινγκ όσον αφορά τις εισαγωγές ορισμένων πλαστικών σάκων και σακουλών, που επί του παρόντος υπάγονται στους κωδικούς ΣΟ ex 3923 21 00, ex 3923 29 10 και ex 3923 29 90, καταγωγής Λαϊκής Δημοκρατίας της Κίνας και Ταϊλάνδης, καταργούνται, και η διαδικασία όσον αφορά τις εν λόγω εισαγωγές περατώνεται. Άρθρο 2 Περατώνεται η μερική ενδιάμεση επανεξέταση των μέτρων αντιντάμπινγκ που εφαρμόζονται στις εισαγωγές ορισμένων πλαστικών σάκων και σακουλών, που επί του παρόντος υπάγονται στους κωδικούς ΣΟ ex 3923 21 00, ex 3923 29 10 και ex 3923 29 90, καταγωγής Λαϊκής Δημοκρατίας της Κίνας και Ταϊλάνδης, η οποία κινήθηκε σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009. Άρθρο 3 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Ιουλίου 2012.

Εμπορικές πράξεις

Εμπορική νομοθεσία

Χημική βιομηχανία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 620/2012 ΤΗΣ ΕΠΙΤΡΟΠΉΣ της 10ης Ιουλίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Ιουλίου 2012.

Εμπορικές πράξεις

Εμπορική νομοθεσία

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 615/2012 ΤΗΣ ΕΠΙΤΡΟΠΉΣ της 9ης Ιουλίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Ιουλίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 616/2012 ΤΗΣ ΕΠΙΤΡΟΠΉΣ της 9ης Ιουλίου 2012 σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/2012 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και οι δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 591/2012 της Επιτροπής (4). (2) Τα στοιχεία που έχει, επί του παρόντος, στη διάθεσή της η Επιτροπή οδηγούν στην τροποποίηση των εν λόγω ποσών, σύμφωνα με το άρθρο 36 του κανονισμού (ΕΚ) αριθ. 951/2006. (3) Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/2012, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Ιουλίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 609/2012 ΤΗΣ ΕΠΙΤΡΟΠΉΣ της 6ης Ιουλίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Ιουλίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 599/2012 ΤΗΣ ΕΠΙΤΡΟΠΉΣ της 5ης Ιουλίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος +μέλος. Βρυξέλλες, 5 Ιουλίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 919/2012 ΤΗΣ ΕΠΙΤΡΟΠΉΣ της 5ης Ιουλίου 2012 που συμπληρώνει τον κανονισμό (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου για τις ανοικτές πωλήσεις και ορισμένες πτυχές των συμβολαίων ανταλλαγής πιστωτικής αθέτησης σχετικά με τα ρυθμιστικά τεχνικά πρότυπα για τη μέθοδο υπολογισμού της μείωσης της αξίας των ρευστοποιήσιμων μετοχών και άλλων χρηματοπιστωτικών μέσων (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, για τις ανοικτές πωλήσεις και ορισμένες πτυχές των συμβολαίων ανταλλαγής πιστωτικής αθέτησης (1), και ιδίως το άρθρο 23 παράγραφος 8, Εκτιμώντας τα ακόλουθα: (1) Η μέθοδος υπολογισμού της σημαντικής μείωσης της αξίας των χρηματοπιστωτικών μέσων που περιλαμβάνονται στο τμήμα Γ του παραρτήματος I της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων (2) πρέπει να προσαρμοσθεί στους διάφορους τρόπους με τους οποίους η εν λόγω μείωση αντικατοπτρίζεται ανάλογα με το είδος του σχετικού χρηματοπιστωτικού μέσου. Η μέθοδος μπορεί να λάβει τη μορφή πραγματικής μείωσης της τιμής του χρηματοπιστωτικού μέσου, αύξησης της απόδοσης χρεωστικού τίτλου που εκδόθηκε από εταιρικό εκδότη ή αύξησης της απόδοσης σε ολόκληρη την καμπύλη απόδοσης χρεωστικών τίτλων που εκδόθηκαν από κρατικούς εκδότες. (2) Ο παρών κανονισμός πρέπει να αναγιγνώσκεται σε συνδυασμό με τον κατ’ εξουσιοδότηση κανονισμό (ΕΕ) αριθ. 918/2012 (3) της Επιτροπής, ο οποίος καθορίζει τα όρια της σημαντικής μείωσης της αξίας των μη ρευστοποιήσιμων μετοχών, των χρεωστικών τίτλων που εκδόθηκαν από κρατικούς και εταιρικούς εκδότες, των διαπραγματεύσιμων αμοιβαίων κεφαλαίων, των μέσων της χρηματαγοράς και των παραγώγων των οποίων το αποκλειστικό υποκείμενο χρηματοπιστωτικό μέσο αποτελεί αντικείμενο διαπραγμάτευσης σε τόπο διαπραγμάτευσης. Συνεπώς, ο παρών κανονισμός πρέπει να περιορίζεται στον προσδιορισμό της μεθόδου υπολογισμού της σημαντικής μείωσης της αξίας των εν λόγω μέσων. (3) Προκειμένου να διασφαλισθεί η συνοχή και η ασφάλεια δικαίου για τους φορείς της αγοράς και τις αρμόδιες αρχές, η ημερομηνία εφαρμογής του παρόντος κανονισμού πρέπει να είναι η ίδια με την ημερομηνία του κανονισμού (ΕΕ) αριθ. 236/2012 και του κατ’ εξουσιοδότηση κανονισμού (ΕΕ) αριθ. 918/2012. (4) Επειδή στον κανονισμό (ΕΕ) αριθ. 236/2012 αναγνωρίζεται ότι πρέπει να εγκριθούν δεσμευτικά τεχνικά πρότυπα πριν τελεσφορήσει η εφαρμογή του εν λόγω κανονισμού, και δεδομένου ότι είναι ουσιώδες να προσδιοριστούν πριν την 1η Νοεμβρίου 2012 τα απαιτούμενα μη ουσιώδη στοιχεία ώστε να διευκολυνθούν η συμμόρφωση των παραγόντων της αγοράς με τον εν λόγω κανονισμό και η εφαρμογή του από τις αρμόδιες αρχές, είναι απαραίτητο ο παρών κανονισμός να αρχίσει να ισχύει την επομένη της δημοσίευσής του. (5) Ο παρών κανονισμός βασίζεται στο σχέδιο ρυθμιστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών (ΕΑΚΑΑ) στην Επιτροπή. (6) Η ΕΑΚΑΑ πραγματοποίησε ανοικτές δημόσιες διαβουλεύσεις με αντικείμενο το σχέδιο ρυθμιστικών τεχνικών προτύπων στο οποίο βασίζεται ο παρών κανονισμός, ανέλυσε το σχετικό δυνητικό κόστος και τα σχετικά δυνητικά οφέλη, και ζήτησε γνωμοδότηση από την Ομάδα Συμφεροντούχων Κινητών Αξιών και Αγορών που συστάθηκε δυνάμει του άρθρου 37 του κανονισμού (ΕΚ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών) (4), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αντικείμενο 1. Ο παρών κανονισμός καθορίζει τη μέθοδο υπολογισμού του 10 % μείωσης της αξίας των ρευστοποιήσιμων μετοχών που αποτελούν αντικείμενο διαπραγμάτευσης σε τόπο διαπραγμάτευσης που αναφέρεται στο άρθρο 23 παράγραφος 5 του κανονισμού (ΕΚ) αριθ. 236/2012. 2. Ο παρών κανονισμός προσδιορίζει επίσης τη μέθοδο υπολογισμού της μείωσης της αξίας των ακόλουθων χρηματοπιστωτικών μέσων που αποτελούν αντικείμενο διαπραγμάτευσης σε τόπο διαπραγμάτευσης που ορίζεται στον κατ’ εξουσιοδότηση κανονισμό (ΕΕ) αριθ. 918/2012, ο οποίος θεσπίστηκε σύμφωνα με το άρθρο 23 παράγραφος 7 του κανονισμού (ΕΕ) αριθ. 236/2012: α) μη ρευστοποιήσιμες μετοχές· β) τα ακόλουθα μη παράγωγα χρηματοπιστωτικά μέσα: i) χρεωστικοί τίτλοι που εκδόθηκαν από κρατικούς και εταιρικούς εκδότες· ii) διαπραγματεύσιμα αμοιβαία κεφάλαια· iii) μέσα της χρηματαγοράς· γ) παράγωγα των οποίων το μόνο υποκείμενο μέσο είναι χρηματοπιστωτικό μέσο που αποτελεί αντικείμενο διαπραγμάτευσης σε τόπο διαπραγμάτευσης. Άρθρο 2 Μέθοδος υπολογισμού της σημαντικής μείωσης της αξίας των ρευστοποιήσιμων και μη ρευστοποιήσιμων μετοχών 1. Για μετοχή που η διαπραγμάτευσή της γίνεται σε τόπο διαπραγμάτευσης, η μείωση της αξίας υπολογίζεται βάσει της επίσημης τιμής κλεισίματος της προηγούμενης ημέρας διαπραγμάτευσης στον εν λόγω τόπο διαπραγμάτευσης, οριζόμενης σύμφωνα με τους ισχύοντες κανόνες του εν λόγω τόπου διαπραγμάτευσης. 2. Η μέθοδος υπολογισμού αποκλείει τυχόν πτωτικές κινήσεις της τιμής που προκύπτουν αποκλειστικά από διάσπαση ή ενδεχόμενη εταιρική δράση ή παρόμοια μέτρα που λαμβάνονται από τον εκδότη για το εκδοθέν μετοχικό κεφάλαιό του, που μπορεί να οδηγήσουν σε προσαρμογή της τιμής από τον σχετικό τόπο διαπραγμάτευσης. Άρθρο 3 Μέθοδος υπολογισμού της σημαντικής μείωσης της αξίας των άλλων μη παράγωγων χρηματοπιστωτικών μέσων 1. Η σημαντική μείωση της αξίας χρηματοπιστωτικών μέσων διαφορετικών από τις μετοχές που δεν εμπίπτουν στις κατηγορίες των παραγώγων που παρατίθενται στα σημεία 4 έως 10 του τμήματος Γ του παραρτήματος I της οδηγίας 2004/39/ΕΚ υπολογίζεται σύμφωνα με τη μέθοδο που ορίζεται στις παραγράφους 2, 3 και 4. 2. Για χρηματοπιστωτικό μέσο για το οποίο η σημαντική μείωση της αξίας που αναφέρεται στο άρθρο 23 παράγραφος 7 του κανονισμού (ΕΕ) αριθ. 236/2012 μετράται σε σχέση με την τιμή στον σχετικό τόπο διαπραγμάτευσης, η εν λόγω μείωση υπολογίζεται βάσει της επίσημης τιμής κλεισίματος στον σχετικό τόπο διαπραγμάτευσης οριζόμενης σύμφωνα με τους ισχύοντες κανόνες στον εν λόγω τόπο διαπραγμάτευσης. 3. Για χρηματοπιστωτικό χρεωστικό τίτλο που εκδόθηκε από κρατικό εκδότη για τον οποίο η σημαντική πτώση της αξίας που αναφέρεται στο άρθρο 23 παράγραφος 7 του κανονισμού (ΕΕ) αριθ. 236/2012 μετράται σε σχέση με την καμπύλη απόδοσης, η εν λόγω μείωση υπολογίζεται βάσει της αύξησης σε ολόκληρη την καμπύλη απόδοσης σε σύγκριση με την καμπύλη απόδοσης του κρατικού εκδότη κατά το κλείσιμο της διαπραγμάτευσης της προηγούμενης ημέρας διαπραγμάτευσης, όπως υπολογίζεται με βάση τα διαθέσιμα στοιχεία για τον εκδότη στον εν λόγω τόπο διαπραγμάτευσης. 4. Για χρηματοπιστωτικό μέσο για το οποίο η σημαντική μείωση της αξίας που αναφέρεται στο άρθρο 23 παράγραφος 7 του κανονισμού (ΕΕ) αριθ. 236/2012 μετράται σε σχέση με τη διακύμανση της απόδοσης, η εν λόγω μείωση υπολογίζεται βάσει της αύξησης της τρέχουσας απόδοσης σε σύγκριση με την απόδοση του εν λόγω μέσου κατά το κλείσιμο της διαπραγμάτευσης της προηγούμενης ημέρας διαπραγμάτευσης, όπως υπολογίζεται με βάση τα διαθέσιμα στοιχεία για το υπόψη μέσο στον εν λόγω τόπο διαπραγμάτευσης. Άρθρο 4 Μέθοδος υπολογισμού της σημαντικής μείωσης της αξίας των παραγώγων Η σημαντική μείωση της αξίας των χρηματοπιστωτικών μέσων που εμπίπτουν στις κατηγορίες των παραγώγων που αναφέρονται στα σημεία 4 έως 10 του τμήματος Γ του παραρτήματος I της οδηγίας 2004/39/ΕΚ και έχουν μοναδικό υποκείμενο χρηματοπιστωτικό μέσο που αποτελεί αντικείμενο διαπραγμάτευσης σε τόπο διαπραγμάτευσης και για τα οποία η σημαντική μείωση της αξίας προσδιορίστηκε σύμφωνα με το άρθρο 2 ή το άρθρο 3, υπολογίζεται με βάση τη σημαντική μείωση της αξίας του υποκείμενου χρηματοπιστωτικού μέσου. Άρθρο 5 Έναρξη ισχύος Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Νοεμβρίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Ιουλίου 2012.

Πιστωτική αγορά

ΔΗΜΟΣΙΟΝΟΜΙΚΑ